L 280/36
HR
Službeni list Europske unije
28.10.2022.
(19)
„Rezolucijom regionalne vlade Madeire br. 101/2020 od 13. ožujka” i „Pravilnikom br. 133-B/2020 Potpredsjedništva regionalne vlade Madeire i Regionalnog tajništva za socijalno uključivanje i građanstvo od 22. travnja” uveden je niz regionalnih mjera u autonomnoj regiji Madeira koje se odnose na zapošljavanje.
Mjere su opisane u članku 3. točki (k) Provedbene odluke (EU) 2020/1354.
Posebne mjere, uključujući regionalni dodatak nacionalnim programima za skraćeno radno vrijeme te potporu samozaposlenim osobama i poduzećima za nastavak njihovih poslovnih aktivnosti, bile su namijenjene očuvanju radnih mjesta na Madeiri tijekom pandemije bolesti COVID-19.
Potpora u okviru tih mjera bila je uvjetovana održavanjem ugovorâ o radu i nastavkom poslovnih aktivnosti poduzeća.
(20)
Člankom 156. „Zakona br.
75-B/2020 od 31. prosinca” i podložno uvjetima utvrđenima u njegovu stavku 2. točkama od (c) do (f), kako je dodatno utvrđeno u „Uredbi Vlade br.
19-A/2021 od 25. siječnja”, i kako je prošireno člankom 12.
„Uredbe sa zakonskom snagom br.
104/2021 od 27. studenoga”, uveden je program izvanredne potpore za samozaposlene radnike, radnike bez pristupa drugim mehanizmima socijalne zaštite i rukovoditelje čiji je dohodak posebno pogođen pandemijom bolesti COVID-19.
Mjera je opisana u članku 3. točki (r) Provedbene odluke (EU) 2020/1354.
U slučaju samozaposlenih radnika mjerom je osigurana naknada jednaka iznosu od dvije trećine smanjenja mjesečnog dohotka radnika, s gornjom granicom od 501,16 EUR.
Uvjete su ispunjavali samozaposleni radnici čiji se dohodak smanjio za najmanje 40 % u razdoblju od ožujka do prosinca 2020.
u odnosu na 2019.
U slučaju radnika bez pristupa drugim mehanizmima socijalne zaštite mjerom se osigurala: i. za zaposlenike, naknada jednaka razlici između mjesečne referentne vrijednosti od 501,16 EUR i prosječne mjesečne plaće po odrasloj osobi u predmetnom kućanstvu; i ii. za samozaposlene radnike, naknada jednaka iznosu od dvije trećine smanjenja mjesečnog dohotka radnika, s gornjom granicom od 501,16 EUR.
U slučaju rukovoditelja mjerom se osigurala naknada koja odgovara njihovu referentnom prosječnom mjesečnom dohotku, ako je njegov iznos niži od 150 % portugalskog indeksa socijalne potpore („Indexante dos Apoios Sociais”, IAS, koji je 2021.
iznosio 438,81 EUR), ili iznosu od dvije trećine njihova referentnog prosječnog mjesečnog dohotka, ako je njegov iznos jednak ili viši od tog indeksa.
Uvjete su ispunjavali rukovoditelji čije su poslovne aktivnosti privremeno obustavljene zbog pandemije bolesti COVID-19 ili su pretrpjeli gubitak prihoda od najmanje 40 % u razdoblju od 30 dana prije zahtjeva za potporu, u usporedbi s istim mjesecom prethodne godine ili s mjesečnim prosjekom za dva mjeseca prije tog razdoblja.
U svim slučajevima donja granica naknade iznosila je 50 EUR, koja se povećavala na 50 % zabilježenog smanjenja mjesečnog dohotka kad je potonje bilo između 50 % i 100 % portugalskog indeksa socijalne potpore, ili na 50 % portugalskog indeksa socijalne potpore kad je smanjenje dohotka premašilo taj indeks.
(21)
Točkom 2.5.1.
„Priloga Rezoluciji Vijeća ministara br.
41/2020 od 6. lipnja”, kako je dodatno utvrđeno člancima od 10. do 12. „Uredbe Vlade br.
180/2020 od 3. kolovoza”, i kako je prošireno člancima od 5. do 7. „Priloga Uredbi Vlade br.
37-A/2021 od 15. veljače”, uveden je program socijalne potpore za umjetnike, pisce, tehničare i druge djelatnike u području umjetnosti.
Mjera je opisana u članku 3. točki (s) Provedbene odluke (EU) 2020/1354.
Tom je mjerom osigurana mjesečna naknada jednaka portugalskom indeksu socijalne potpore („Indexante dos Apoios Sociais”, IAS, koji je 2021.
iznosio 438,81 EUR).
(22)
Portugal je dodatno proširio ili izmijenio niz zdravstvenih mjera za suočavanje s pandemijom bolesti COVID-19.
To se posebno odnosi na mjere navedene u uvodnim izjavama od 23. do 27.
(23)
„Normom br.
012/2020 od 6. svibnja”, kako je izmijenjena 14. svibnja 2020., i „Normom br.
013/2020 od 10. lipnja”, kako je izmijenjena 23. lipnja 2020., koje je izdala portugalska Glavna uprava za zdravlje, te „Uredbom sa zakonskom snagom br.
10-A/2020 od 13. ožujka” osigurana je kupnja osobne zaštitne opreme koja se treba upotrebljavati na radnom mjestu, posebno u javnim bolnicama, resornim ministarstvima, općinama i autonomnim regijama Azori i Madeira.
Mjera je opisana u članku 3. točki (n) Provedbene odluke (EU) 2020/1354.
(24)
„Uredbom sa zakonskom snagom br.
10-A/2020 od 13. ožujka” uvedena je kampanja za higijenu u školama s ciljem osiguranja sigurnog povratka na posao predavača, drugih članova osoblja i učenika.
Mjera je opisana u članku 3. točki (o) Provedbene odluke (EU) 2020/1354.